ตลาดหุ้นเอเชียปรับขึ้นเช้านี้ หลังหุ้นกลุ่มสินค้าโภคภัณฑ์ทะยาน
ตลาดหุ้นเอเชียปรับตัวเพิ่มขึ้นในช่วงเช้าวันนี้ โดยได้รับแรงหนุนจากการทะยานขึ้นของหุ้นกลุ่มสินค้าโภคภัณฑ์ ขณะที่นักลงทุนทั่วโลกกลับเข้าซื้อหุ้น ซึ่งเป็นสินทรัพย์ที่มีความเสี่ยงสูงและให้อัตราผลตอบแทนสูง
4 พ.ย. 2558

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ โดยได้รับแรงหนุนจากการทะยานขึ้นของหุ้นกลุ่มสินค้าโภคภัณฑ์ ขณะที่นักลงทุนทั่วโลกกลับเข้าซื้อหุ้น ซึ่งเป็นสินทรัพย์ที่มีความเสี่ยงสูงและให้อัตราผลตอบแทนสูง
โดยดัชนี MSCI Asia Pacific เพิ่มขึ้น 0.6% สู่ระดับ 134.28 จุด เมื่อเวลาประมาณ 9.00 น.ตามเวลาโตเกียว
ส่วนดัชนี NIKKEI 225 ตลาดหุ้นญี่ปุ่นเปิดวันนี้ที่ 18,941.32 จุด เพิ่มขึ้น 258.08 จุด, ดัชนี SSE Composite ตลาดหุ้นจีนเปิดวันนี้ที่ 3,325.62 จุด เพิ่มขึ้น 8.92 จุด, ดัชนี HSI ตลาดหุ้นฮ่องกงเปิดวันนี้ที่ 22,737.44 จุด เพิ่มขึ้น 169.01 จุด, ดัชนี TAIEX ตลาดหุ้นไต้หวันเปิดวันนี้ที่ 8,759.94 จุด เพิ่มขึ้น 46.75 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,053.51 จุด เพิ่มขึ้น 5.11 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,010.85 จุด เพิ่มขึ้น 11.29 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,681.66 จุด เพิ่มขึ้น 4.10 จุด